Előterjesztés Zalakaros Város Önkormányzata Képviselőtestülete 2023. február 21-én tartandó ülésére

Napirend címe: TOP_PLUSZ-3.3.1-21 kódszámú, Gyermeknevelést támogató humán infrastruktúra fejlesztése című pályázat benyújtásával kapcsolatos döntés

Előterjesztést készítette: Illés Gabriella, projektmenedzser

Tisztelt Képviselőtestület!

2022. január 31-én újból meghosszabbításra került a TOP_PLUSZ_3.3.1-21 Gyermeknevelést támogató humán infrastruktúra fejlesztése című pályázati kiírás, melynek keretében Zala megyét illetően a bölcsődék fejlesztésére lehet pályázatot benyújtani. 
A Felhívás alapján Zalakaros Város Önkormányzata pályázat benyújtására jogosult a Felhívás 2.1.1, valamint a területspecifikus melléklet 1.3 pontjában meghatározottak szerint a bölcsődei fejlesztésekhez kapcsolódó tevékenységek vonatkozásában.
Az önállóan, a kötelezően megvalósítandó, de önállóan nem  és a választható, önállóan nem támogatható tevékenységeket; valamint a pályázattal kapcsolatos legfontosabb információk összefoglalását az előterjesztés 1. sz. melléklete tartalmazza.
Az előkészületeket követően a pályázat benyújtásának rendkívül rövid határidejére (2023. február 28.) tekintettel 2023.02.16-án egyeztetésre került sor az intézmény vezetője, a projektmenedzser valamint Imre András műszaki referens bevonásával. Az egyeztetés során az alábbi tevékenységek tervezését javasolták a résztvevők:
· Tető felújítás, esővíz elvezetés problémájának megoldása
· Terasz burkolatának felújítása/cseréje
· Tároló bővítése
· Árnyékolás
· Bejárati térkőburkolat cseréje/javítása
· Eszközbeszerzés (amennyiben az indikatív árajánlatok alapján marad erre a területre tervezhető forrás)

Határozati javaslat:
Zalakaros Város Önkormányzat Képviselőtestülete
1. támogatja Zalakaros Város Önkormányzata TOP-PLUSZ 3.3.1-21. „Gyermeknevelést támogató humán infrastruktúra fejlesztése” tárgyú pályázat benyújtását a beszerzésre kerülő indikatív árajánlatok függvényében tervezett tevékenységekkel önrész biztosítása nélkül.
2. felhatalmazza a polgármestert a pályázat benyújtására és a pályázat benyújtásához szükséges jognyilatkozatok megtételére.

Határidő:             azonnal
Felelős:               Novák Ferenc polgármester
Operatív felelős: Illés Gabriella projektmenedzser 
                            


Zalakaros 2023. február 17.					
                         Novák Ferenc 
		  polgármester		

